Document ID: 32009D0620

KOMISIJOS SPRENDIMAS
2009 m. rugpjūčio 20 d.
iš dalies keičiantis Sprendimą 2005/779/EB dėl Abrucų įtraukimo į Italijos regionų, neužkrėstų kiaulių vezikuline liga, sąrašą
(pranešta dokumentu Nr. C(2009) 6388)
(Tekstas svarbus EEE)
(2009/620/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (1), ypač į jos 10 straipsnio 4 dalies trečią sakinį,
kadangi:
(1)
2005 m. lapkričio 8 d. Komisijos sprendimas 2005/779/EB dėl gyvūnų sveikatos apsaugos priemonių nuo kiaulių vezikulinės ligos Italijoje (2) buvo priimtas reaguojant į šios ligos atvejus Italijoje. Šiuo sprendimu nustatytos gyvūnų sveikatos apsaugos nuo kiaulių vezikulinės ligos taisyklės, taikytinos šios valstybės narės regionams, pripažintiems neužkrėstais kiaulių vezikuline liga, ir regionams, pripažintiems užkrėstais šia liga. Šie regionai išvardyti Sprendimo 2005/779/EB prieduose.
(2)
Siekiant, kad visi Italijos regionai būtų pripažinti liga neužkrėstais regionais, keletą metų Italijoje buvo įgyvendinama kiaulių vezikulinės ligos likvidavimo ir stebėsenos programa.
(3)
Italija pateikė Komisijai informaciją, patvirtinančią, kad Abrucų regionas neužkrėstas kiaulių vezikuline liga, ir įrodančią, kad šiame regione liga buvo likviduota.
(4)
Išnagrinėjus šią informaciją ir atsižvelgiant į teigiamus metinių likvidavimo ir stebėsenos programų įgyvendinimo Italijoje rezultatus, tikslinga Abrucų regioną pripažinti neužkrėstu kiaulių vezikuline liga.
(5)
Todėl Sprendimas 2005/779/EB turėtų būti atitinkamai iš dalies pakeistas.
(6)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimas 2005/779/EB iš dalies keičiamas taip:
1.
I priede prieš Bazilikatos įrašą įterpiama:
„-
Abrucai“
2.
II priede Abrucų įrašas išbraukiamas.
2 straipsnis
Šis sprendimas skirtas valstybėms narėms.
Priimta Briuselyje, 2009 m. rugpjūčio 20 d.

Labels: 0
18
6